
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4449 


ΑΠΟΦΑΣΕΙΣ 

Αριθμ. 60092/1013 

Χορήγηση εφάπαξ οικονομικής ενίσχυσης ύψους 
τετρακοσίων ευρώ (400,00 €) ανά μη επιδοτού¬ 
μενο άνεργο ηλικίας 18 έως 24 ετών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ- 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 74 παρ. 1 β του ν. 3746/2009 
«Ταμείο Εγγύησης Καταθέσεων και Επενδύσεων (ΤΕΚΕ), 
ενσωμάτωση των Οδηγιών 2005/14/ΕΚ για την υποχρε¬ 
ωτική ασφάλιση οχημάτων και 2005/68/ΕΚ σχετικά με τις 
αντασφαλίσεις και λοιπές διατάξεις» (Α' 27). 

2. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α' 258), όπως ισχύουν. 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

4. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των κυβερνητικών οργάνων και λοιπές διατάξεις» 
(Α' 29). 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο 1 του π.δ. 63/2005 (Α' 98). 

6. Τις διατάξεις της παρ. 2 του άρθρου 12 του 
π.δ. 80/2016 «Ανάληψη υποχρεώσεων από τους διατά- 
κτες» (Α' 145). 

7. Τις διατάξεις του π.δ. 142/2017 «Οργανισμός του 
Υπουργείου Οικονομικών» (Α' 181). 

8. Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168). 

9. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

10. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 


ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

11. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 210). 

12. Την υπ' αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

13. Το υπ' αριθμ. πρωτ. ΑΤ2/59272/92/12.12.2017 έγ¬ 
γραφο του Τμήματος Κρατικών Ενισχύσεων τηςΔ/νσης 
Δημοσιονομικών Αναφορών του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. 

14. Την υπ' αριθμ. πρωτ. 59288/3728/14.12.2017 εισή¬ 
γηση της Προϊσταμένης της Γενικής Δ/νσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

15. Την υπ' αριθμ. πρωτ. 90073/15.12.2017 βεβαίωση 
δέσμευσης πίστωσης της Δ/νσης Οικονομικών Υπηρε¬ 
σιών του ΟΑΕΔ. 

16. Την από 15.12.2017 απόφαση έγκρισης ανάληψης 
υποχρέωσης της Οικονομικής Υπηρεσίας του ΟΑΕΔ 
(ΑΔΑ: ΩΓ6Κ4691Ω2-ΟΣΡ). 

17. Το γεγονός ότι οι νέοι της ηλικιακής ομάδας 18 
έως 24 ετών πλήττονται ιδιαίτερα από την ανεργία με 
αποτέλεσμα να αδυνατούν να αντιμετωπίσουν τις βιο¬ 
ποριστικές τους ανάγκες. 

18. Το γεγονός ότι από τις διατάξεις της παρούσας 
απόφασης προκαλείται δαπάνη ύψους είκοσι ενός εκα¬ 
τομμυρίων ευρώ (21.000.000 €) σε βάρος του προϋπο¬ 
λογισμού του ΟΑΕΔ, η οποία θα καλυφθεί από τις εγγε¬ 
γραμμένες πιστώσεις στον ΚΑΕ 0659.00 «Λοιπές παροχές 
ανεργίας» οικονομικού έτους 2017, αποφασίζουμε: 

Άρθρο 1 

Εγκρίνουμε τη χορήγηση από τον ΟΑΕΔ εφάπαξ οικο¬ 
νομικής ενίσχυσης ύψους τετρακοσίων ευρώ (400,00 €) 
σε κάθε μη επιδοτούμενο άνεργο ηλικίας 18 έως 24 ετών 
που κατά την 31 η.10.2017 ήταν εγγεγραμμένος άνεργος 
στα Μητρώα του ΟΑΕΔ και που κατά την ημερομηνία 
δημοσίευσης της παρούσας εξακολουθεί να είναι εγγε¬ 
γραμμένος στα Μητρώα ανεργίας του ΟΑΕΔ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4449/18.12.2017 


Άρθρο 2 

1. Η καταβολή της οικονομικής ενίσχυσηςτου άρθρου 
1 γίνεται μετά από οίκοθεν έλεγχο των αρμόδιων Υπη¬ 
ρεσιών του ΟΑΕΔ στα Μητρώα εγγεγραμμένων μη επι¬ 
δοτούμενων ανέργων, σύμφωνα με τα προβλεπόμενα 
στο άρθρο 1. 

2. Η καταβολή της οικονομικής ενίσχυσης του άρθρου 
1 γίνεται εφόσον από τον οίκοθεν έλεγχο του ΟΑΕΔ 
προκύπτει ότι υφίστανται για κάθε δικαιούχο τα εξής 
στοιχεία: 

α) το ονοματεπώνυμο, το πατρώνυμο και το μητρώ- 
νυμο, 

β) ο αριθμός αστυνομικής ταυτότητας ή ο αριθμός 
διαβατηρίου προκειμένου περί αλλοδαπών, 
γ) ο αριθμός μητρώου κοινωνικής ασφάλισης (ΑΜΚΑ), 
δ) ο αριθμός φορολογικού μητρώου (ΑΦΜ), 
ε) ο αριθμός του ατομικού ή κοινού τραπεζικού λογα¬ 
ριασμού, καθώς και ο διεθνής αριθμός του τραπεζικού 
λογαριασμού (ΙΒΑΝ). 

3. Σε περίπτωση έλλειψης των στοιχείων ατομικού ή 
κοινού τραπεζικού λογαριασμού και ΙΒΑΝ, οι δικαιούχοι 
οφείλουν να καταχωρήσουν τα ως άνω στοιχεία στην 
ηλεκτρονική πλατφόρμα του ΟΑΕΔ έως τις 20.12.2017. 


4. Η πίστωση του ποσού στους λογαριασμούς των δι¬ 
καιούχων θα λάβει χώρα έως τις 31.12.2017. 

5. Οποιαδήποτε διαφορά προκύπτει μεταξύ των δι¬ 
καιούχων της οικονομικής ενίσχυσης του άρθρου 1 και 
του ΟΑΕΔ επιλύεται με απόφαση του Διοικητικού Συμ¬ 
βουλίου του ΟΑΕΔ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2017 

Οι Υπουργοί 

Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΤΥΧΙΑ ΑΧΤΣΙΟΓΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>εΐ5ί6ΐ·.0ΐ(ά>6ί.αΓ 












